Elektriskā pretestība
Elektriskā pretestība jeb vienkārši pretestība (R) ir gandrīz visiem ķermeņiem (vielām) piemītoša īpašība traucēt elektriskās strāvas plūsmu tajos. Pretestības pamata mērvienība ir oms (Ω). Līdzstrāvas gadījumā elektrisko pretestību precizējoši var saukt par omisko pretestību, bet maiņstrāvas gadījumā — par aktīvo pretestību. Parādību, kad kādam ķermenim nepiemīt pretestība, sauc par supravadītspēju.